Ján Galbavý

Ján Galbavý (* 29. december 1801, Stará Turá† 16. január 1884) bol katolícky kňaz, ktorý pôsobil v Jablonovom (18381884) na slovenskom Záhorí.

Bol pedagógom, historikom, biblistom a autorom viacerých učebníc. Podľa spomienkovej prózy Viliama Paulinyho-Tótha  „Tri dni zo Štúrovho života“, ktorá bola uverejnená v roku 1870 v 4. zväzku jeho Besiedok, Ján Galbavý ukrýval od 29. do 31. mája 1848 na fare v Jablonovom Ľudovíta Štúra. Bol naňho vydaný zatykač za panslavizmus a s Galbavého pomocou sa mu podarilo v Záhorskej Vsi prekročiť rakúsku hranicu a zachrániť sa pred zatknutím a uväznením. V Záhorskej Vsi bola v roku 2007 odhalená pamätná tabuľa na počesť tejto historickej udalosti. 

Po Galbavom je pomenovaná aj ulica v bratislavskej Dúbravke.

Kategória:Slovenskí rímskokatolícki kňazi
Kategória:Osobnosti zo Starej Turej